ตลท.รับหลักทรัพย์ WICE เข้าซื้อขายวันแรกพรุ่งนี้
ตลท.รับหลักทรัพย์ WICE เข้าซื้อขายวันแรกพรุ่งนี้โดยมีหุ้นจดทะเบียนกับตลท. 600,000,000 หุ้น พาร์หุ้นละ 0.50 บาท โดยมีทุนชำระแล้ว 300,000,000 บาท จำนวนหุ้นที่เสนอขายให้ประชาชนทั่วไปครั้งแรก(IPO) จำนวน 150,000,000 หุ้น ที่ราคาขายหุ้นละ 2.10 บาท
27 ก.ค. 2558

ตลาดหลักทรัพย์แห่งประเทศไทย(ตลท.) รับหลักทรัพย์หุ้นสามัญ ของบริษัท ไวส์ โลจิสติกส์ จำกัด (มหาชน) หรือ WICE เข้าซื้อขายใน SET ในกลุ่มอุตสาหกรรมบริการ หมวดขนส่งและโลจิสติกส์ ในวันที่ 28 ก.ค.นี้
โดยมีหุ้นจดทะเบียนกับตลท. 600,000,000 หุ้น พาร์หุ้นละ 0.50 บาท โดยมีทุนชำระแล้ว 300,000,000 บาท จำนวนหุ้นที่เสนอขายให้ประชาชนทั่วไปครั้งแรก(IPO) จำนวน 150,000,000 หุ้น ที่ราคาขายหุ้นละ 2.10 บาท
อนึ่ง WICE เป็นกลุ่มบริษัทดำเนินธุรกิจให้บริการโลจิสติกส์ระหว่างประเทศทั้งทางทะเลและทางอากาศแบบครบวงจร (International Logistics Services and Solutions Provider) ทั้งการนำเข้าและส่งออก และการให้บริการด้านพิธีการศุลกากร และการขนส่งในประเทศ
โดยสามารถให้บริการขนส่งสินค้าแบบประตูสู่ประตู (Door to Door) คือการให้บริการรับจัดการขนส่งตั้งแต่หน้าประตูโรงงานลูกค้าต้นทางเพื่อส่งมอบไปยังหน้าประตูโรงงานลูกค้าปลายทาง และแบบ Exwork คือการให้บริการรับจัดการขนส่งที่ผู้นำเข้ารับผิดชอบภาระค่าขนส่งตั้งแต่หน้าประตูโรงงานผู้ส่งออกไปจนถึงผู้รับปลายทาง